text: [{"text_idx": "#000000", "text": "Eeci cibalo tacili ca WLC. Eelyo notubelesya zilembedwe aabalembi balaanze lya nkamu, tusimba buyo zyeezyo zyeendelana 100% a Bbaibbele a lusyomo lwesu cino ciindi munkamu ya WLC. Aboobo eezyo zibalo inga zyalanganyigwa kuti nzya nkamu ya WLC. Twakalelekwa kapati amulimo wabalanda ba Yahuwah banjaanji. Pele tatukulwaizyi ndinywe nobeenzuma kutalika kubala zyaalembwa abantu aabo. Eezyo nzibaalemba, twakazigwisya mumalembe eesu nkaambo kanjaanji zililubide akubaa tumpenda. Cintu cuusisya ncakuti tucilangaula mbungano yamilimo iitakwe kampenda. Ikuti konyandidwe nkaambo ka [zibalo/milumbe] iitali ya WLC, kobikkila maanu ku Tusimpi 4:18. Kuteelela kwesu nkwakuti kasimpe Kakwe kalazyokoloka, eelyo mumuni nuuyaa kumwesya munzila yesu. Tulakayandisya kasimpe kwiinda buumi, nkanko tulavwuntauzya kufumbwa nkokakonzya kujanwa."}, {"text_idx": "#000001", "text": "Hena Yahushua abaapositolo bakatwaambila masimpe mbwaabede makani woonse na?"}, {"text_idx": "#000004", "text": "Eeci ncintu cilemu kapati alimwi Ime ndilimvwide kuti nca masimpe, ambweni Yahushua a baapositolo bakalaa kantya ncobeni ncibataatusalazyila masimpe aaya. Aabo balikumbatizya ku kusyoma Baleza botatwe bataminina tumpango tongaye, bamwi baladonaika nuuba mukondo ooko kwaazyila lusyomo oolo ndobatakonzyi akupandulula. Langa kuli 1 Johane 5:7-8 mu KJV mpoonya kweezyekanya a busanduluzi bwa mazubaano ulajana kampango 7 kakapindulwa nokuba kusiilwa limwi anze. Mabala aalembedwe mu KJV azyibidwe kuti taakalembwa aa Johane Pele akalembwa aa mulembi uusyoma Baleza botatwe ooyo wakaboola aakale kumbelaa ciindi. Aayo makani aakuunina aasumpauzya Baleza botatwe. Azimwi zisanganyidwe nokuba zisanduludwe munzila yakuliiba a \u201ckupunga\u201d, zilalibonya muma Bbaibbele manjaanji kuti lyoonse zitabilila kusyoma muli Baleza botatwe. Hena tacimvwiki bumpelenge eeco na?"}, {"text_idx": "#000006", "text": "Lino, Yahushua wakaambilizya akuti wakacilaa zintu zyakuyiisya Cikombelo muli Johane 16:12-13: \u201cIme ndicilaa zintu zinjaanji zyakumwaambila inywe, pele tamukonzyi kuzimvwisya cino ciindi pe. Nokuba boobo, Muuya wa kasimpe, aakuboola, uyoomusolweda mu kasimpe koonse...alimwi walo uyoomutondezya zintu ziciboola.\u201d Alimwi ciyubunuzyo ciyungizyidwe eeci cakapegwa kakwiindide lya ciindi ca Pentecosti aawo mpotubala mubbuku lya Milimo kuti Milimo 1:2: \u201cKusikila buzuba oobo Yahushua naakatolwa, naakamanizya kupa malailile kwiinda mu muya Uusalala kuli Baapositolo aabo mbaakasala.\u201d Kunyina akataa malembe aa baapositolo mpokwaambwa Baleza botatwe pe. Hena tusyome kuti kwakainda myaka 300, kusikila leelyo muswaangano niwakakkalwa kanjaanji abafundisi baci Giliki, akweendelezyegwa aa muleli uulimba mituni uupaila zuba, kuti ndileelyo Yahuwah naakasala kuyubununa \u201cbbwe lya musemo wa lusyomo lwa Bunakristu\u201d mbuli mbotwaambilwa mu lusyomo lwa Baleza botatwe mazubaano na? Nkabela, nokuba aakale, Mulazyo waku Athanasia awalo wakati: \u201cAboobo ooyo uuyanda kufutulwa weelede kuyeeyela Baleza botatwe. Kuyungizya waawo, ncintu ciyandika ku lufutuko luteeli kuti ooyo muntu asyome bululeme mu Kuzyalululwa kwa Mwami wesu Yahushua Kristu [nkokuti Kuzyalululwa kwa Muntu wabili mutwe wa Baleza botatwe, Mwanaa Leza uuteeli, ooyo watakajisi matalikilo aakwe mu ciindi].\u201d"}, {"text_idx": "#000007", "text": "Mwiyi mupati Loofs waku Germany, sicikolo wa Harnack, umwi akataa \u201cbana babami\u201d mumusela wa cikombelo, wakayiisya mu 1922 ku Cikolo ca Oberlin College ku Ohio akwaamba kuti kunyina akataa babelesinyina mu Germany bakali kusyoma kuti Lwiiyo lwa Bunakristu lwaku Nicea (325) alwaku Chalcedon (451) lwakalaa mulimo. Ngonguwe ngweenya ooyu Loofs wakali kwaambilizya kuti lusyomo lwa baleza banji lwakanjila mu Cikombelo, kaluvwumbidwe ciwa, mumusela wabili. Inzya, lusyomo lwa baleza banji lusofwaazya lwakasobelela kunjila my Cikombelo kaluvwumbidwe mbuli cinyawu. Ooko kuyandisya kubikka \u201cLeza\u201d wabili muciimo ca \u201cmulongo waciindi milamfu loko\u201d wamaseseke, kwanyonganya kusyoma muli leza omwe wamu ooyo ngwaakali kuyiisya lwakwe mwini Yahushua. Muciwa cakupeekezya kusumpauzya Yahushua, eeyo milazyo yakadyakaizya buntu bwakwe alimwi aciindi mpeenya akunyonganya ciimo cili nsini ca Leza Omwe, Taata wakwe. Mucibaka ca Yahushua, Simuzyalwaalikke ookwa Maliya (Mateyo 1:20), kwakabikkwa mweenzu uuzwa kulaale kunyika iimbi."}, {"text_idx": "#000008", "text": "Munakristu uuzuunyene masimpe woonse uleelede kuyandaula bwiinguzi ku mibuzyo iibuzyigwa mu cibalo eeci \u2014 kuli bamwi taakwe maseseke mu ciimo ca Mufutuli wesu, \u201cimwaalumi Yahushua Messiah.\u201d Ncintu cikkazyika moyo kucengulukila ku Mangwalo maubauba kuteelela kutegwa wiiye kuti nguni Mwanaa Yahuwah mbobeendelana a Wisi. Bala amuli Luuka 1:26-35."}]